JOKOHAMA 14. januára (SITA, AFP) - Venezuelčan Alexander Muňoz úspešne obhájil v japonskej Jokohame titul majstra sveta v mušej váhe vo verzii WBO (World Boxing Association) jednoznačným bodovým víťazstvom nad Japoncom Kacušigem Kawašimom. Dvadsaťosemročný Muňoz obhájil titul už druhý raz od mája minulého roku, keď ho premiérovo získal v súboji s ďalším Japoncom Nobuom Naširom. Venezuelský boxer z 34 zápasov v profesionálnom ringu vyhral 32 (až 27-krát k. o.) a utrpel len dve prehry. Celkovo sa stal majstrom sveta už piaty raz, pričom prvýkrát získal titul v marci 2002.